ועדת הכלכלה, כנסת 17, פרוטוקול מספר 382, 2007-10-30 13:30

גלעד ארדן: אני פותח את ישיבת ועדת הכלכלה בנושא תקנות התעבורה (הוראת שעה), התשס"ו-2006 (תיקון), התשס"ז-2007 בדבר הגדרת רכי-נוע.

גלעד ארדן: לפני כשנה נכנסו לתוקף כהוראת שעה תקפה לשלוש שנים תקנות המגדירות את הרכי-נוע וכן פטור מרישוי רכב, רישוי נהיגה ואת הכללים לתנועתו לדרך.

גלעד ארדן: כלים דומים שאינם עונים להגדרה אסורים לחלוטין לשימוש.

גלעד ארדן: דרך אגב, את הקורקינט החשמלי שהסברתם לי כאן שהוא בכלל אסור על פי החוק מוכרים בצורה חופשית לכל בכל חנות צעצועים ואין משטרה ואין אף אחד.

רוני לוינגר: זה צעצוע.

חוה ראובני: הקורקינט הקטן עד 12 קילוגרם קיבל פטור מתחולת דיני התעבורה.

גלעד ארדן: את זה הם לא אמרו אז.

גלעד ארדן: אם כן, יש קורקינט חשמלי שהוא כן חוקי?

חוה ראובני: כן.

רוני לוינגר: יש הגדרה לקורקינט חשמלי ושר התחבורה פטר בצו מיוחד מרישוי ורישום.

גלעד ארדן: זאת אומרת, רק קורקינט חשמלי ששוקל מעל 12 קילוגרם הוא לא חוקי.

רוני לוינגר: כל מה שלא בהגדרה הוא לא חוקי ואסור להשתמש בו.

חוה ראובני: יש הגדרה לפי משקל והספק.

רוני לוינגר: אנחנו עכשיו עושים הנחיה יחד עם המכס.

גלעד ארדן: לא כל כך רלוונטי המשקל אלא רלוונטי לאיזה מהירות הוא מגיע.

ניר ימין: המשקל זה איזה משקל יכול לעמוד עליו.

ניר ימין: זה אמור להיות צעצוע לילד ולא אמור להיות כלי שמבוגר נוסע אתו בכביש.

גלעד ארדן: אתם חיים עם זה בשלום שילד בגיל 4-5 ייסע ברחובות על קורקינט ממונע.

רוני לוינגר: הוא נוסע לאט.

גלעד ארדן: הגבלתם את המהירות של זה?

גלעד ארדן: אני רוצה לראות מישהו מכם לוקח את הילד שלו בגיל 4-5 וישים אותו מול קיר בנסיעה של 12 קילומטרים לשעה בקורקינט כדי שהוא יתנגש בו.

גלעד ארדן: אני מזמין אתכם לעשות את הניסוי הזה.

גלעד ארדן: אם אתם לא מוכנים לעשות אותו על הילדים שלכם, למה על של אחרים אתם כן מוכנים?

גלעד ארדן: אני רואה את זה אצלנו בשכונה וזאת פשוט סכנת נפשות.

גלעד ארדן: אלה ילדים בני 4 ו-5 שמקבלים כלים כאלו שאין להם בהם שום שליטה ושום יכולת להשתלט עליהם במצבים שונים.

גלעד ארדן: אני אדרוש התייחסות לזה בקרוב כי אם חס וחלילה יקרה משהו, אני לא אשכח את האמירה הזאת.

גלעד ארדן: כל פעם אני מזכיר לעצמי ושוכח להעלות את זה.

גלעד ארדן: אני חושב שמשרד התחבורה והמשטרה צריכים לתת את דעתם לכל התופעה הזאת.

גלעד ארדן: יש גם רכבים עם 4 גלגלים של 12 וולט שגם הם מגיעים למהירויות לא מבוטלות שילד בן 3 נוהג בהם, אבל הקורקינט מגיע למהירויות עוד יותר גבוהות.

חוה ראובני: יש טרקטורוני צעצוע שמוכרים אפילו דרך החוברות שמצורפות לדוחות ישראכרט.

גלעד ארדן: לאור שינויים שהכניס היצרן בכלים כעת הרכבים כבדים יותר ואין הם עונים עוד על ההגדרה שנקבעה בתקנות.

גלעד ארדן: עם זאת, אין מניעה עניינית שהשימוש בהם יימשך במתכונת וכולי.

חוה ראובני: אותו הדין יחול על משהו קצת יותר גדול.

חוה ראובני: זו הבקשה.

גלעד ארדן: זאת אומרת, פטור מרישוי רכב ורישוי נהיגה למרות שכל התקוות שתלינו בעבר ב-סגו לא מתממשות וזה הפך להיות סתם לשעשוע ולא כלי תחבורה.

גלעד ארדן: אני מקווה שמישהו לא נפגע, אבל אני רואה איפה משכירים את זה לשימוש של כמה דקות.

אסף אגמון: אני יכול לומר לך שבמשטרת שיקגו יש 500 כלים כאלה.

גלעד ארדן: אנחנו בינתיים בכנסת.

גלעד ארדן: כשאני אהיה בשיקגו, אני אומר משהו אחר.

אסף אגמון: אנחנו רוצים ללמוד דברים טובים מהעולם.

גלעד ארדן: בסדר, אמרתי שתקוות שתלינו בינתיים לא התגשמו.

גלעד ארדן: זה נבחר הרי להמצאת העולם בשנת 2001 או 2002, אז חשבו שזה יחליף את ההליכה ברגל אפילו.

אסף אגמון: אנחנו מאוד הקפדנו ופעלנו לפי כל התקנונים ועד מאי שנה שעברה, אז נתנה ועדת הכלכלה של הכנסת את האישור, לא מכרנו את זה ואסור היה לייבא את זה אלא לשטחים ציבוריים ולכן זה נמכר רק במשך שנה.

גלעד ארדן: אולי תעשו פרסום ותוזילו מחירים ואז זה יתחיל לתפוס יותר.

גלעד ארדן: כמה עולה היום ה-סגו?

אסף אגמון: 29 וחצי.

גלעד ארדן: אני חושב שזה המחיר בעולם כולו.

אסף אגמון: בגלל שהוא מאוד בטיחותי, הוא מאוד יקר.

חוה ראובני: אל תהיה קטן אמונה.

חוה ראובני: קראתי שמישהו שהציגו בפניו בשנות ה-50 את המחשב האישי הראשון והוא שאל מי יעשה בזה שימוש ואיזה צורך יש בזה.

גלעד ארדן: את יכולה להקריא את התקנות ולהסבירן.

חוה ראובני: בתקנה 1 לתקנות התעבורה (הוראת שעה) התשס"ו-2006 בהגדרת רכי-נוע:

גלעד ארדן: למה מתייחסת פסקה (1)?

חוה ראובני: לרוחב.

גלעד ארדן: הרוחב יהיה 90 סנטימטר?

גלעד ארדן: זה לא יעבור בדלת.

חוה ראובני: בינתיים אנחנו מדברים על מדרכות ולא על בתים.

גלעד ארדן: ובתוך הבית אני אלך ברגל?

חוה ראובני: זה יהיה המקסימום של הרוחב.

חוה ראובני: הקילוגרמים זה המשקל העצמי.

קריאה: בשני הדברים האלה מדובר בכך שזה אינו עולה על ולכן יכול להיות שהרוחב יהיה צר יותר.

גלעד ארדן: יש עוד הערות?

גלעד ארדן: אין.

גלעד ארדן: ה צ ב ע ה

גלעד ארדן: תודה.

גלעד ארדן: הישיבה נעולה.